

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**ՂԵԿԱՎԱՐ**

Հ Ր Ա Մ Ա Ն

24 հունվարի 2025 թվականի N 42-Ա

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ՊԱՇՏՈՆԱԿԱՆ ԿԱՅՔԷՋՈՒՄ ՀՐԱՊԱՐԱԿՎՈՂ ՏԵՂԵԿԱՏՎՈՒԹՅԱՆ ՏՐԱՄԱԴՐՄԱՆ ԵՎ ՀՐԱՊԱՐԱԿՄԱՆ ԿԱՐԳ ՀԱՍՏԱՏԵԼՈՒ ԵՎ ՏԵՍՉԱԿԱՆ ՄԱՐՄՆԻ ՂԵԿԱՎԱՐԻ 2021 ԹՎԱԿԱՆԻ ՄԱՅԻՍԻ 20-Ի N 1260-Ա ՀՐԱՄԱՆՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ

Ղեկավարվելով «Նորմատիվ իրավական ակտերի մասին» օրենքի 37-րդ հոդվածի 1-ին մասով, Հայաստանի Հանրապետության վարչապետի 2019 թվականի դեկտեմբերի 19-ի № 1940-Լ որոշման հավելվածի 19-րդ կետի 7-րդ ենթակետով, Հայաստանի Հանրապտության օրենքներով սահմանված պահանջների կատարումն ապահովելու նպատակով՝

ՀՐԱՄԱՅՈՒՄ ԵՄ՝

1. Հաստատել Հայաստանի Հանրապետության սննդամթերքի անվտանգության տեսչական մարմնի պաշտոնական կայքէջում հրապարակվող տեղեկատվության տրամադրման և հրապարակման կարգը՝ համաձայն հավելվածի:
2. Սույն հրամանի հավելվածում նշված ստորաբաժանումների ղեկավարներին՝ տեղեկատվությունը տրամադրել Սննդամթերքի անվտանգության տեսչական մարմնի իրազեկման, խորհրդատվության և հանրության հետ տարվող աշխատանքների բաժնին սույն հրամանի հավելվածում սահմանված ժամկետներում։
3. Իրազեկման, խորհրդատվության և հանրության հետ տարվող աշխատանքների բաժնի պետին՝ սույն հրամանի հավելվածում նշված տեղեկատվությունը հրապարակել Սննդամթերքի անվտանգության տեսչական մարմնի ղեկավարի հետ համաձայնեցնելուց հետո։
4. Ուժը կորցրած ճանաչել Հայաստանի Հանրապետության սննդամթերքի անվտանգության մարմնի ղեկավարի 2021 թվականի մայիսի 20-ի «Հայաստանի Հանրապետության սննդամթերքի անվտանգության տեսչական մարմնի պաշտոնական

կայք էջում հրապարակվող տեղեկատվության համար պատասխանատու ստորաբաժանումներ և ժամկետներ սահմանելու մասին» N 1260-Ա հրամանը։

Ա. ԴԱՆԻԵԼՅԱՆ

